《识山堂会饮》
元代·方回

醉筇斜倚杏花风，邂逅高堂六客同。
寓世常如超世外，识山何待到山中。
去鸿新燕催春色，残雪晴霞媚晚空。
一笔写成真面目，试凭华表问仙翁。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。